JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 30.03.2018, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local ,convocată prin Dispoziţia nr. 95/23.03.2018, a primaruluiinterimar, d-l Denuţ Andrei. La şedinţă participă 11 consilieri locali din totalul de 11 .

La ședință participă d-nii Alb Traian din localitatea Groşeni şi d-l Bătrîn Ignat din localitatea Nermiş.

Președintele de ședință, d-l Bătrîn Nicolae prezintă Ordinea de zi:

1. Proiect de hotărâre privind numirea reprezentantului Consiliului Local al Comunei Archiş în Consiliul de Administraţie al Şcolii Gimnaziale Groşeni .

2. Proiect de hotărâre privind modificarea art.4 din HCL nr.5/31.01.2018 .

3. Proiect de hotărâre privind completarea inventarului bunurilor care aparţin domeniului public al comunei Archiş, judeţul Arad.

4. Proiect de hotărâre privind solicitarea către Consiliul Judeţean Arad de trecere a unor bunuri din domeniul public al judeţului Arad în domeniul public al comunei Archiş.

5. Proiect de hotărâre privind valorificarea ca masă lemnoasă pe picior a partizii 568/Do.I Hotar-Păşune Archiş cu volum total de 364 mc şi a partizii 569/Do.1 Faţa Mare-Păşune Archiş cu un volum total de 128 mc **.**

6. Proiect de hotărâre privind schimbarea reprezentantului Consiliului Local al Comunei Archiş în Consiliul de Administraţie al RPL Ocol Silvic Dumbrava RA .

7. Raport activitate viceprimar Pantea Nicolae pe perioada 01.01.2017-31.12.2017.

8. Diverse .

Președintele de ședință, d-l Bătrîn Nicolae supune la vot Ordinea de zi, 9 consilieri locali sunt ,,pentru”, d-l Denuţ Andrei ,,nu votează”, d-l Horhat Pavel-Nelu ,,se abţine”, este adoptată Hotărârea Consiliului Local nr. 26/30.03.2018.

Se trece la primul punct de pe Ordinea de zi :Proiect de hotărâre privind numirea reprezentantului Consiliului Local al Comunei Archiş în Consiliul de Administraţie al Şcolii Gimnaziale Groşeni .

D-l consilier Denuţ Florin îşi motivează demisia din Consiliul de Administraţie al Şcolii Gimnaziale Groşeni , precizând că dacă un coleg care l-a votat ca şi reprezentant , are suspiciuni privind o anumită stare de incompatibilitate, atunci nu este corect să reprezinte pe cineva care nu are încredere în el , deci este normal să-şi depună ..demisia de onoare”.

D-l consilier Bătrîn Nicolae îşi motivează la rândul său suspiciunile menţionând art.75-77 din Legea nr.393/2004 privind Statutul aleşilor locali cu privire la conflictul de interese administrativ .

D-l consilier Bociort Den-Vasile spune că dacă existăconsilieri locali care se află într-o stare de incompatibilitate să-şi rezolve problemele, altfel va face o sesizare către ANI.

D-l consilier Hărdăuţ Pavel afirmă că a făcut, deja, o astfel de adresă.

D-l consilier Denuţ Florin îl propune ca şi reprezentant al Consiliului Local Archiş în CA al Şcolii Gimnaziale Groşeni pe d-l Bun-Faur Ioan.

D-l consilier Bociort Den-Vasile consideră că trebuie gândit bine cine va fi reprezentantul în Consiliul de Administraţie, deoarece la Şcoală trebuiesc luate,uneori, decizii importante.

D-nii consilieri, în unanimitate, sunt de acord ca reprezentantul Consiliului Local Archiş în CA al Şcolii Gimnaziale Groşeni să fie d-l Bun-Faur Ioan .

D-l Bătrîn Nicolae , preşedintele de şedinţă, supune la vot primul punct de pe Ordinea de zi: Proiect de hotărâre privind numirea reprezentantului Consiliului Local al Comunei Archiş în Consiliul de Administraţie al Şcolii Gimnaziale Groşeni, 10 consilieri locali sunt ,,pentru”, d-l Denuţ

Andrei ,,nu votează”, este adoptată Hotărârea Consiliului Local nr. 27/30.03.2018, este ales d-l Bun-

Faur Ioan ca şi reprezentant al Consiliului Local al Comunei Archiş în Consiliul de Administraţie al Şcolii Gimnaziale Groşeni .

În continuare, d-l Anta Gheorghe-Florin, secretarul comunei, prezintă punctul doi de pe Ordinea de zi: Proiect de hotărâre privind modificarea art.4 din HCL nr.5/31.01.2018, precizând că acest

proiect este necesar ca urmare a alegerii viceprimarului Comunei Archiş, respectiv primar interimar, a d-lui Denuţ Andrei, care se împuterniceşte cu mandat special, să aprobe pentru anul 2018, în Adunarea Generală a Asociaților din cadrul ADISIGD, în numele şi pe seama Consiliului Local Archiş cuantumul anual al cotizației prevăzută pentru acesta.

Se supune la vot punctul doi de pe Ordinea de zi:Proiect de hotărâre privind modificarea art.4 din HCL nr.5/31.01.2018, 10 consilieri locali sunt ,,pentru”, d-l Denuţ Andrei ,,nu votează”, este adoptată Hotărârea Consiliului Local nr. 28/30.03.2018.

Se trece la punctul trei de pe Ordinea de zi:Proiect de hotărâre privind completarea inventarului bunurilor care aparţin domeniului public al comunei Archiş, judeţul Arad, d-l Anta Florin, secretarul comunei, precizând că se prevede aprobarea completării inventarului bunurilor care aparţin domeniului public al Comunei Archiş, judeţul Arad , prin introducerea după poziţia 151 a şase noi poziţii:nr.152-Anexa Cămin Cultural , nr.153-Spaţiu commercial Bl.II Archiş, nr.154-Pădure comuna Archiş, nr.155-păşune împădurită comuna Archiş, nr.156-pajişti permanente, nr.157-Capela mortuară Groşeni.

D-l consilier Pantea Nicolae sugerează să se treacă Anexă Cămin Cultural nou şi să fie cuprins şi Spaţiul care conţine Centrala telefonică din Bl.II Archiş .

D-l consilier Bătrîn Nicolae întreabă care este suprafaţa totală de păşune .

D-l Anta Florin, secretarul comunei , precizează că suprafaţa totală este de 501, 5 ha, pentru 470 şi ceva există încheiat Contract, iar pentru restul suprafeţei s-a încheiat Act adiţional.

D-l viceprimar Denuţ Andrei spune că a rămas o suprafaţă de teren care nu a fost dată nicăieri .

D-l consilier Pantea Nicolae precizează că la Groşeni s-a luat toată suprafaţa şi eligibilă şi neeligibilă.

D-l secretar Anta Florin afirmă că este vorba de o suprafaţă de aproximativ 25 ha, topograful care face lucrarea, neterminând încă măsurătorile,dar ar trebui modificat Contractul cu Asociaţia de animale,,Nermişana” şi ,,Archişana”, aceştia chiar au fost chemaţi , în trecut , la sediul Primăriei, în vederea recalculării preţului de închiriere a păşunii şi încheierea unui Act adiţional dar nu s-au prezentat.

D-l consilier Pantea Nicolae spune că ar trebui făcută o adresă către Spitalul din Ineu pentru radierea Dispensarului uman din localitatea Groşeni , dacă este cuprins la ei.

Se supune la vot punctul trei de pe Ordinea de zi: Proiect de hotărâre privind completarea inventarului bunurilor care aparţin domeniului public al comunei Archiş, judeţul Arad, 10 consilieri locali sunt ,,pentru”, d-l Denuţ Andrei ,,nu votează”, este adoptată Hotărârea Consiliului Local nr. 29/30.03.2018.

În continuare, se trece la punctul patru de pe Ordinea de zi:Proiect de hotărâre privind solicitarea către Consiliul Judeţean Arad de trecere a unor bunuri din domeniul public al judeţului Arad în domeniul public al comunei Archiş, d-l Anta Gheorghe-Florin, secretarul comunei, prezentând adresele Consiliului judeţean prin care se solicită transferul bunurilor aferente sistemului de apă şi canalizare , bunuri care, majoritatea, constau în branşamente , apometre şi reţele de distribuţie şi deservesc exclusiv comuna Archiş.

D-l consilier Pantea Nicolae spune, referitor la coloana principală că aceasta este a Cnsiliului Judeţean şi branşamentele ale Comunei Archiş.

D-l Bătrîn Nicolae , preşedintele de şedinţă, supune la vot punctul patru de pe Ordinea de zi:Proiect de hotărâre privind solicitarea către Consiliul Judeţean Arad de trecere a unor bunuri din domeniul public al judeţului Arad în domeniul public al comunei Archiş, 10 consilieri locali sunt ,,pentru”, d-l Denuţ Andrei ,,nu votează”, este adoptată Hotărârea Consiliului Local nr. 30/30.03.2018.

Se trece la punctul cinci de pe Ordinea de zi: Proiect de hotărâre privind valorificarea ca masă

lemnoasă pe picior a partizii 568/Do.I Hotar-Păşune Archiş cu volum total de 364 mc şi a partizii 569/Do.1 Faţa Mare-Păşune Archiş cu un volum total de 128 mc **.**

D-l consilier Alb Dănuţ precizează că acel preţ 175 lei şi 162 lei, stabilit pentru partizile sus-menţionate ,este, doar, o propunere din partea RPL-ului , el putând fi majorat, dacă se doreşte, de

către d-nii consilieri.

D-l consilier Denuţ Florin sugerează ca preţurile să fie majorate la 200 lei pentru fiecare partidă, deoarece nu este mare diferenţă între ele .

D-nii consilieri prezenţi sunt de acord cu preţul de 200 lei pentru P568/Do.I Hotar-Păşune Archiş şi P569/Do.1 Faţa Mare-Păşune Archiş.

D-l consilier Alb Dănuţ propune ca în hotărârea de consiliu să se mai adauge un articol, care să prevadă ca valoarea partizilor adjudecate la licitaţie să se achite într-o singură tranşă, prevedere care va fi cuprinsă şi în contract, iar d-l consilier Denuţ Florin mai adaugă să se facă solicitarea către RPL OS Dumbrava să nu întârzie autorizarea partizilor, pentru a se desfăşura foarte repede.

Se supune la vot punctul cinci de pe Ordinea de zi: Proiect de hotărâre privind valorificarea ca masă lemnoasă pe picior a partizii 568/Do.I Hotar-Păşune Archiş cu volum total de 364 mc şi a partizii 569/Do.1 Faţa Mare-Păşune Archiş cu un volum total de 128 mc**,** 8 consilieri locali sunt ,,pentru”, d-nii Alb Dănuţ şi Bătrîn Nicolae se află în ,,conflict de interese”,d-l Denuţ Andrei ,,nu votează”, este adoptată Hotărârea Consiliului Local nr. 31/30.03.2018.

În continuare, d-l Hărdăuţ Pavel , în calitate de iniţiator al acestui proiect, prezintă punctul şase de pe Ordinea de zi:Proiect de hotărâre privind schimbarea reprezentantului Consiliului Local al Comunei Archiş în Consiliul de Administraţie al RPL Ocol Silvic Dumbrava RA, precizând că în expunerea de motive pe care a pus-o la dispoziţia d-lor consilieri a explicat de ce doreşte schimbarea reprezentantului Consiliului Local, respectiv a d-lui Pantea Nicolae din CA al RPL OS Dumbrava.

D-l consilier Alb Dănuţ dă citire unui paragraf din Procesul-verbal al şedinţei ordinare a Consiliului Local Archiş din data de 31.07.2017, din care reiese că d-l Hărdăuţ Pavel a făcut atunci propunerea ca d-l Pantea Nicolae să fie reprezentantul Consiliului local Archiş în CA al RPL şi mai precizează că d-l Pantea Nicolae a participat , doar, la patru şedinţe ale CA, dar şi că nu se vor mai putea vinde loturile la licitația din 13 aprilie2018 dacă se schimbă reprezentantul la momentul actual.

D-l consilier Hărdăuț Pavel precizează că el pentru Comună votează, afirmând că d-l Pantea ar trebui să-și dea demisia din CA al RPL Dumbrava, deoarece trebuia să informeze Consiliul Local cu prilejul oricărei ședințe, dar a fost ședință la care nu a participat.

D-l consilier Pantea Nicolae răspunde la acuzațiile aduse, precizând că de data aceasta nu o să-i facă jocul d-lui Hărdăuț, dându-și demisia, iar referitor la ședința de la care a lipsit, atunci a fost o neînțelegere, fiind bolnav, dar din câte știe nu s-a discutat nimic despre Archiș la acea ședință.

D-l consilier Denuț Florin spune că la începutul acestei ședințe de consiliu, colegii dânsului de partid l-au întrebat cum ar trebui să voteze acest proiect, dar le-a spus să voteze fiecare după propria conștiință, el exprimându-și doar punctul de vedere personal și cu riscul ca d-l Hărdăț Pavel să nu fie de acord va vota împotriva acestui proiet, deși ar fi trebuit să voteze,,pentru”, dar chiar nu este momentul potrivit pentru o astfel de decizie.

D-l consilier Pantea Nicolae consideră că a informat Consiliul local, iar dacă d-nii consilieri vor să mai știe ceva să solicite, dar de exemplu unele lucruri discutate în Consiliul de Administrație, cum ar fi prețurile,acestea erau, deja, luate de Consiliul Local și nici nu s-a pus problema altfel.

D-l consilier Alb Dănuț le aduce la cunoștință d-lor consilieri faptul că lotul de 66 m3-arinul de pe vale, P129, aprobat pentru licitația din 15.12.2017 la un preț de 300 lei, nu s-a adjudecat după trei licitații și nu a putut fi vândut, d-nii consilieri au spus că ar putea fi dus la școală sau la primărie, dar există o persoană din localitatea Pecica care ar fi interesată să-l cumpere la prețul de 260 lei .

D-l consilier Denuț Florin spune că ar trebui vândut, în condițiile menționate şi d-nii consilieri îl împuternicesc pe d-l Pantea Nicolae să aprobe în CA preţul de 260 de lei m3..

D-l consilier Alb Dănuț consideră că trebuia dată Hotărâre de Consiliu Local care să prevadă că , în condițiile în care o partidă de masă lemnoasă nu este vândută la 1-2 licitații, atunci să fie diminuat prețul cu 15%.

D-l consilier Crîjmar Den-Cristian îi cere d-lui Pantea Nicolae să solicite de la RPL Dumbrava

stocul autorizat cu masa lemnoasă pentru fiecare pădurar, individual .

D-l consilier Denuț Florin spune că acum este cel mai prielnic moment de a se rezolva și problema Cabanei de pe Valea Albului, și îi solicită d-lui Pantea să urgenteze această ăroblemă cu cei de la RPL.

Președintele de ședință, Nicolae Bătrîn, supune la vot punctul șase de pe Ordinea de zi:Proiect de hotărâre privind schimbarea reprezentantului Consiliului Local al Comunei Archiş în Consiliul de Administraţie al RPL Ocol Silvic Dumbrava RA , 6 consilieri locali sunt ,,împotrivă”, d-nii

Crîjmar Den-Cristian și Hărdăuț Pavel sunt ,,pentru”, d-l Denuț Andrei ,,nu votează”, d-nii Alb Dănuț și Bătrîn Nicolae se află în ,,conflict de interese”, acest proiect de hotărâre este respins.

În continuare d-l consilier Pantea Nicolae prezintă punctul opt de pe Ordinea de zi: Informare privind activitatea de viceprimar, respectiv primar interimar al Comunei Archiș în perioada 01.01.2017-31.12.2017.

La punctul Diverse, d-l consilier Bătrîn Nicolae întreabă care este situația actuală a contabilei Primăriei Archiș și ce se întâmplă în situația în care nu există contabil într-o instituție.

D-l consilier Crîjmar Den întreabă dacă s-au plătit arieratele, deoarece trebuiau plătite până în data de 7.03.2018.

D-l viceprimar Denuț Andrei precizează că a vorbit cu d-na Bene Mioara, doar, la telefon , dânsa fiind bolnavă, aflându-se, momentan, în concediu medical și deși ar fi vrut să știe situația existentă, la preluarea funcției de viceprimar, nu s-a putut din cauza impedimentelor prezentate mai sus..

D-l secretar Anta Florin explică că tocmai din această cauză a fost inițiat acest proiect de hotărâre, deoare instituția are nevoie de un contabil, precizând, în acest sens, că la nivelul Primăriei comunei Archiș, pe lângă postul actual de contabil, mai există două posturi vacante, unul de inspector și unul de referent.

D-l consilier Denuț Florin propune să se facă toate demersurile, în vederea deblocării situației actuale, existentă în cadrul Primăriei Archiș.

Președintele de ședință dă citire unei cereri din partea d-lui Alb Traian , cetățean al comunei, care dorește să ia cuvântul la această ședință de consiliu.

D-l Alb Traian le prezintă, în primul rând, d-lor consilieri o Adresă din partea Bisericii Ortodoxe Groșeni, prin care solicită emiterea unei HCL privind acordarea pe bază de comodat a dreptului de folosință pe o perioadă de 5 ani asupra Capelei mortuare din localitatea Groșeni, deoarece vor să se facă niște investiții și să se aducă îmbunătățiri acesteia, bineînțeles cu anumite condiții.

D-l consilier Alb Dănuț întreabă dacă și celelalte confesiuni religioase participă la investiții și dacă nu solicită material lemnos pentru investițiile dorite, respectiv terasa care urmează a fi construită.

D-l Alb Traian precizează că nu, deoarece sunt mai puțini, iar Biserica Ortodoxă având atât pădure, cât și pășune, dispune de fonduri materiale.

D-l secretar Anta Florin precizează că , în acest sens, trebuie făcut un proiect de hotărâre, un model de Contract de comodat legal și favorabil ambelor părți .

D-l consilier Denuț Florin propune să se precizeze și libertatea de folosință a oricui și oricnd, indiferent de religie și fără taxă.

În al doilea rând, d-l Alb Traian dorește să întrebe vechiul consiliu şi pe pe d-l Pantea Nicolae, dacă au știut de existența și derularea Contractelor de lucrări din comuna Archiș în perioada 2014-2016, amintind aici Amenajare Centru localitatea Archiș, Construirea Capelei din localitatea Groșeni,

șanțurile din localitata Groșeni, despre care întreabă dacă se știe valoarea .

D-l consilier Pantea Nicolae răspunde că despre unele da, chiar există achiziție făcută prin SEAP.

D-l Alb Traian întreabă dacă d-l Pantea Nicolae a semnat vreun act cu privire la aceste lucrări.

D-l consilier Pantea Nicolae spune că nu a semnat contracte, pe ele semnând doar primarul în calitate de ordonator de credite , secretarul pentru viza de legalitate, și contabilul pentru viza CFP.

D-l consilier Alb Dănuț spune că a așteptet cu nerăbdare Raportul Curți de Conturi, dar chiar

d-l Bătrîn Ignat, prezent în sală, la momentul respectiv consilier local i-a spus că a fost prezentat , dar era plecat în concediu în Spania.

În continuare d-l consilier Denuț Florin îl roagă pe d-l viceprimar Denuț Andrei să solicite Compartimentului abilitat al Primăriei să întocmească un inventar al tuturor bunurilor care nu mai sunt necesare pentru comună, apoi întreabă cum s-a ajuns în starea de executare silită din partea firmei Paniprod, de ce Consiliul local nu a știut acest lucru și dacă s-a verificat și îndeplinirea tuturor obligațiilor de către firma respectivă față de Comuna Archiș.

D-l secretar Anta Florin precizează că există o procedură prin care părțile nu se mai citează.

D-l viceprimar Denuț Andrei prezintă Procesul-verbal de constatare încheiat de cei de la DSP în urma unui control efectuat miercuri la rețeaua de apă și care au reamintit , încă dată, că apa trebuie dată unei societăți.

D-l secretar Anta Florin spune că , în acest sens, a avut loc o ședință la care d-na prefect chiar a solicitat să se aplice cele mai mari amenzi celor care nu se conformează la condițiile legale.

D-l consilier Denuț Florin susține că apa nu va fi dată niciodată unei alte societăți, ea va rămâne în comună, deoarece este a cetățenilor Comunei Archiș și va fi trecută la SC Gospodărirea Comunală.

D-l secretar Anta Florin prezintă cererea Asociației Crescătorilor de animale Archișana, care doresc încheierea unui Act adițional.

D-l consilier Denuț Florin afirmă că toate acestea se întâmplă din vina consilierilor, deoarece, deși,au închiriat pășunea pe bani puțini, tot Asociația este nemulțumită.

D-l consilier Pantea Nicolae spune că se poate face renegocierea cu aceștia în fiecare an.

D-l secretar Anta Florin prezintă cererea d-lui Sasu Mihai, care deține o cabană în Satul de vacanță Groșeni și care solicită cumpărarea unei cantități de 3 m3 lemn de foc.

D-nii consilieri propun ca d-l Sasu Mihai să se adreseze, în acest sens, d-lui Denuț Florin, pădurar la Ocolul silvic Beliu.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 30.03.2018.

PREŞEDINTE DE ŞEDINŢĂ SECRETAR

NICOLAE BĂTRÎN GHEORGHE-FLORIN ANTA